**Z Á P I S N I C A**

**z výročnej členskej schôdze ZO SZCH Martin Králičí hop, konanej dňa 21 01.2024 online**

Prítomní podľa prezenčnej listiny.

**Program schôdze:**

1. Otvorenie
2. Vyhodnotenie činnosti ZO za predchádzajúci rok
3. Aktuálny stav členskej základne
4. Voľba nového výboru ZO SZCH Martin Králičí hop
5. Návrh plánu činnosti na nadchádzajúci rok
6. Schválenie členských príspevkov na nadchádzajúci rok, aktualizácia menného zoznamu členov ZO
7. Diskusia - iné
8. Uznesenie
9. Záver
10. **Otvorenie**

Prítomných členov privítala predsedníčka ZO SZCH Martin Králičí hop, Erika Melušová. Nechala schváliť program rokovania, ktorý bol uvedený v pozvánke a viedla chod výročnej schôdze.

1. **Vyhodnotenie činnosti ZO za predchádzajúci rok.**

Predsedníčka ZO predniesla vyhodnotenie činnosti ZO SZCH Martin Králičí hop za predchádzajúci rok 2023, v ktorom prehľadne zhrnula širokú škálu aktivít ZO. Správa tvorí **prílohu č. 1** tejto zápisnice.

1. **Aktuálny stav členskej základne**

Na základe prihlášky o členstvo bol po hlasovaní v novembri schválený za člena ZO SZCH Martin nový člen Marek Krauz. Aktuálny stav členskej základne je v počte 13 členov: 8 dospelých členov a 5 mladých členov.

1. **Voľba nového výboru Králičí hop**

Nakoľko predsedníčka Erika Melušová oznámila, že zanecháva funkciu predsedníctva ZO SZCH Martin, pristúpilo sa k voľbe nového zloženia výboru. Počet členov výboru základnej organizácie bol navrhnutý ako 4 – členný a po hlasovaní jednotlivo verejným spôsobom zvolený nasledovne:

Predseda – Ing. Mária Kamenická

Tajomník – Erika Melušová

Pokladník – Marek Krauz

Kontrolór –Kateřina Štveráčková

1. **Návrh plánu činnosti ZO na nadchádzajúci rok**

K hlavnej činnosti ZO, ktorú sa bude snažiť plniť a ktorá je uvedená v prijatom pláne činnosti, ktorý tvorí prílohu zápisnice sa nemalou mierou bude snažiť organizácia i naďalej zvyšovať povedomie svojho zamerania králičí hop, propagovať svoju činnosť na verejnosti a rozširovať svoju členskú základňu. Návrh plánu činnosti tvorí **prílohu č. 2 zápisnice**.

1. **Schválenie členských príspevkov na nadchádzajúci rok**, **aktualizácia menného zoznamu členov ZO**

Prítomní členovia sa dohodli na nadchádzajúci rok na nezmennej výške členského príspevku:

1. dospelý člen = 10€ (z ktorých bude odvedená povinná čiastka 5€ pre RR SZCH Bratislava a 2€ pre OV SZCH Martin)
2. člen, mladý chovateľ = 10€ (z ktorých bude odvedená povinná čiastka 1€ pre RR SZCH Bratislava).

Členstvo v organizácii potvrdili prítomní členovia. Zoznam členov ZO SZCH Martin Králičí hop tvorí **prílohu č. 3 zápisnice**.

1. **Diskusia - iné**

Prítomní diskutovali o úlohách vyplývajúcich z navrhovaných aktivít. Do diskusie bola vnesená otázka ďalšieho fungovania králičieho hopu a priebehu koncoročnej členskej schôdze v králičom hope. Rozdiskutovala sa potreba vytvorenia jednotnej novej www. Stránky, FC stránky, zmenu loga ZO SZCH Martin Králičí hop pre zlepšenie fungovania organizácie a propagáciu králičieho hopu. Rozdiskutovala sa aj potreba prechodu od roku 2025 z OV SZCH Martin, pod OV SZCH Poprad, nakoľko väčšina členov pochádza z okresu Poprad a Kežmarok. Členovia sa v rámci diskusie dohodli aby novozvolená predsedníčka ZO SZCHO Martin Králičí hop a v tejto veci zistila potrebné informácie a možnosti v ústredí SZCH. V diskusii sa dohodlo, že by bolo vhodné v O SZCH Martin Králičí hop doplniť počet rozhodcov, nakoľko 3 mladé členky budú mať v tomto kalendárnom roku už 18 rokov bolo by vhodné aby sa niekto prihlásil v tomto roku na adepta do funkcie rozhodcu králičieho hopu.

1. **Uznesenie**

Spoločná mandátová, návrhová a volebná komisia skonštatovala, že na výročnej členskej schôdzi je prítomných 6 členov (viď Prezenčná listina z členskej schôdze ZO SZCH Martin Králičí hop, tvorí prílohu zápisnice č. 3) a schôdza je uznášania schopná. Prečítala návrh uznesenia, ktorý schôdza schválila a tvorí **prílohu č. 4 zápisnice**.

1. **Záver**

Oficiálne rokovanie uzavrela novozvolená predsedníčka Mária Kamenická, ktorá sa v závere poďakovala Erike Melušovej za jej prácu predsedu a výbornú spoluprácu v ZO SZCH Martin Králičí a vyslovila presvedčenie, že spolu s  výborom a ostatnými členmi ZO zrealizujú plánované aktivity a zabezpečia úspešný chod organizácie. Poďakovala všetkým prítomným za účasť a schôdzu ukončila.

Stretnutie pokračovalo neoficiálnym rozprávaním.

Dňa 21.01.2024 , online schôdza

Ing. Mária Kamenická

predseda ZO SZCH Martin Králičí ho

**PRÍLOHY**

**Príloha číslo 1. Aktivita za rok 2023**

Usporiadali sme preteky  vo Východnej v mesiaci marec. Preteky boli kobercové, preteky v Kláštore pod Znievom, ktoré boli ako kvalifikačné preteky na MSR. V Poprade sme usporiadali preteky v júli, ktoré tiež boli kvalifikačné preteky na MSR. V mesiaci august sme usporiadali medzinárodné preteky vo Východnej.

V obci Východná sa Mgr. Márii Kamenickej podarilo získať priazeň KH u starostu obce Východná Mgr. Pavel Krupa, ktorý našu ZO podporuje. Pred medzinárodnými pretekmi sme boli v živom rozhlasovom vysielaní rádia Regína, v ktorom sme prezentovali nielen našu ZO ale celý králičí hop Slovenska. V októbri v Chocholnej pri Trenčíne sme usporiadali predvádzaciu akciu králičieho hopu a zároveň sme dohodli aj spoluprácu na usporiadanie pretekov v nasledujúcich obdobiach. Členky pretekárky ZO SZCH Martin Králičí hop zaznamenali veľa úspechov a ocenení nielen na Slovenku, ale niektoré aj v zahraničí. Darilo sa im aj na MSR, kde získali so svojimi králikmi veľmi pekné umiestnenia. Žiaľ v roku 2023 pribudla do organizácie len jedna členka.

**Príloha číslo 2. Návrh plánu činností na rok 2024**

január 2024 Spišská Teplica - RP

február 2024 Spišská Teplica - RP

marec 2024 Východná - RP

máj 2024 **Švajčiarsko - ME**

jún 2024 Poprad - RP

júl 2024 Poprad - KP

august 2024Východná - MP

september 2024 Poprad - KP

október 2024 Spišské Tomášovce - RP

október 2024 Chocholná (Trenčín) - MP

november 2024 Nitra - MSR

Priebežne organizovať podľa možnosti predvádzacie akcie králičieho hopu

**Príloha číslo 3. Prezenčná listina**

Dňa 21. januára 2024 sa uskutočnila online schôdza . Prítomní členovia: Erika Melušová, Ing. Mária Kamenická, Kateřina Štveráčková, Agáta Štveráčková, Ema Bednárová, Marek Krauz.

**Príloha číslo 4. Uznesenie.**

Schôdza bola uznášania schopná a prítomní členovia ZO SZCH Martin spoločne schválilo nasledovné:

1. Bol odsúhlasený aktuálny stav členov ZO v celkovom počte 13 členov (bod č.3 zápisnice)
2. Zvolenie nového výboru (bod č.4 zápisnice)
3. Naplánovaná a schválená organizácia 9 rôznorodých ( regionálnych, celoslovenských, medzinárodných) pretekov v králičom hope. Bola odsúhlasená plánovaná účasť na ME vo Švajčiarsku a MSR v Nitre. Bolo prijaté predsavzatie organizovať podľa možnosti predvádzacie akcie králičieho hopu, ďalej zvyšovať povedomie svojho zamerania králičí hop, propagovať svoju činnosť na verejnosti a rozširovať svoju členskú základňu (bod 5 a príloha č. 2 zápisnice)
4. Bol schválený členský príspevok v nezmennej výške 10€ (príloha č. 6 zápisnice)
5. Bola prijatá potreba vytvoriť nové online platformy ZO (www stránka, FC stránka, Instagram...), ako vytvorenie nového loga. (bod č.7 zápisnice)
6. Bola schválená možnosť prechodu ZO pod OV Poprad (bod č.7 zápisnice)
7. Bola prijatá potreba rozšírenia rozhodcovskej základne ZO o nových rozhodcov (bod č.7 zápisnice)

V Poprade 21. januára 2024

Vypracovala: Ing. Mária Kamenická

Overila: Erika Melušová